 Ekliziastis 4  Mụ onwe m tụgharịrị uche ọzọ wee hụ mmegbu niile a na-emegbu mmadụ nokpuru anyanwụ, ma, lee! anya mmiri nke ndị a na-emegbu emegbu, ma ọ dịghị onye nkasi obi ha nwere; ọ bụkwa ndị na-emegbu ha ka ike dị naka, nke mere na ọ dịghị onye nkasi obi ha nwere.M wee kwuo na ọ dịịrị ndị nwụrụ anwụ mma, bụ ndị nwụrụla anwụ, karịa ndị nọ ndụ, bụ ndị ka dị ndụ.Onye ka ha abụọ mma bụ onye a na-amụbeghị amụ, onye na-ahụghị ọrụ ahụhụ a na-arụ nokpuru anyanwụ.Mụ onwe m ahụwokwa ọrụ niile ndị mmadụ na-arụsi ike, na nkà niile ha ji arụ ọrụ, na ọ bụ ịmarịta aka; nke a kwa bụ ihe efu, bụrụkwa ịchụso ifufe.Onye nzuzu na-akụkụkọta aka ya, na-erikwa anụ onwe ya.Obere ezumike dị mma karịa ịrụsi ọrụ ike gabiga ókè na ịchụso ifufe.Mụ onwe m tụgharịrị uche ọzọ wee hụ ihe efu dị nokpuru anyanwụ:Ọ dị otu onye naanị ya nọ, nke na-enweghị onye ibe; o nweghịkwa nwa ma ọ bụ nwanne, ma ọrụ niile ọ na-arụsi ike enweghị njedebe. Akụ adịghịkwa eju anya ya afọ, ọ na-ajụ, sị: Ọ bụ nihi onye ka m na-arụsi ọrụ ike wee na-anapụ mkpụrụ obi m ihe ọma? Nke a kwa bụ ihe efu, bụrụkwa ọrụ ahụhụ.Abụọ dị mma karịa otu, nihi na ha nwere ezi ụgwọ ọrụ maka ịrụsi ọrụ ike ha.Nihi na ọ bụrụ na otu nime ha adaa, onye nke ọzọ pụrụ ikulite ibe ya. Ma olee otú ọ ga-adịrị otu onye nke ọ bụ naanị ya, bụ onye dara mgbe a na-enweghị onye ọzọ ga-ekulite ya?Ọ bụrụkwa na mmadụ abụọ edinakọọ, ahụ ga-ekporo ha ọkụ; ma olee otú ahụ ga-esi kporo naanị otu onye ọkụ?Ọ bụrụkwa na mmadụ pụrụ imeri onye ọ bụ naanị ya, mmadụ abụọ gbakọrọ aka pụrụ iguzogide ya. Ụdọ atọ a tụkọtara ọnụ, a pụghị ịdọbi ya ngwa ngwa.Nwata nke maara ihe ma bụrụ ogbenye dị mma karịa eze meworo agadi nke dị iberiibe, bụ onye na-amaghị na ịdọ aka ná ntị ka dị ya mkpa.Nihi na ọ bụ nụlọ mkpọrọ ka o si pụta wee ghọọ eze, ọ bụ ezie na a mụrụ ya nalaeze ahụ dị ka onye ọ na-enweghị ka ọ hà ya.Ahụwo m ndị niile dị ndụ, bụ ndị na-ejegharị nokpuru anyanwụ, otú ihe si adịrị nwata ahụ, bụ onye ga-anọchi onye nke ọzọ.A pụghị ịgụta ndị ya niile ọnụ, bụ ndị niile ọ na-achị; mgbe e mesịrị, ndị mmadụ agaghị aṅụrị ọṅụ nihi ya, nihi na nke a kwa bụ ihe efu, bụrụkwa ịchụso ifufe. 